Document ID: 32014D0227

VYKONÁVACIE ROZHODNUTIE KOMISIE
z 24. apríla 2014
o neschválení určitých biocídnych účinných látok podľa nariadenia Európskeho parlamentu a Rady (EÚ) č. 528/2012
(Text s významom pre EHP)
(2014/227/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
keďže:
(1)
Nariadením Komisie (ES) č. 1451/2007 (2) sa stanovuje zoznam aktívnych látok, ktoré sa majú posúdiť z hľadiska prípadného zaradenia do prílohy I, IA alebo IB k smernici Európskeho parlamentu a Rady 98/8/ES (3).
(2)
V prípade viacerých kombinácií látky a typu výrobku uvedených v danom zozname sa stalo, že buď všetci účastníci ukončili svoju účasť na kontrolnom programe, alebo členskému štátu, ktorý bol určený ako spravodajský členský štát na účely hodnotenia, nebola v lehote podľa článku 9 a článku 12 ods. 3 nariadenia (ES) č. 1451/2007 doručená úplná dokumentácia.
(3)
Podľa článku 11 ods. 2, článku 12 ods. 1 a článku 13 ods. 5 nariadenia (ES) č. 1451/2007 preto Komisia náležite informovala členské štáty. Tieto informácie sa uverejnili aj elektronickou formou.
(4)
Do troch mesiacov od tohto uverejnenia prejavilo záujem o prevzatie úlohy účastníka pre jednu alebo viac týchto látok a pre jeden alebo viac týchto typov výrobkov niekoľko spoločností. Dané spoločnosti však následne nepredložili úplnú dokumentáciu alebo svoj záujem odvolali.
(5)
Podľa článku 12 ods. 4 a 5 nariadenia (ES) č. 1451/2007 by preto nemalo dôjsť k schváleniu príslušných látok a typov výrobkov podľa článku 9 nariadenia (EÚ) č. 528/2012.
(6)
Opatrenia stanovené v tomto rozhodnutí sú v súlade so stanoviskom Stáleho výboru pre biocídne výrobky,
PRIJALA TOTO ROZHODNUTIE:
Článok 1
Látky uvedené v prílohe k tomuto rozhodnutie sa neschvaľujú na použitie v typoch výrobkov uvedených v danej prílohe.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
V Bruseli 24. apríla 2014

Labels: 3
1
6